Document ID: /roh_data/filtered/fineweb-2-filterrobots_roh.jsonl.gz/10708

Problems d’artrosa, da giugadira e da dies n’èn nagina raritad tar chavals dumestis. Quai n’ha da far nagut cun ina deblezza corporala, mabain cun il fatg ch’els n’èn da princip betg fatgs per che nus sesian sin els.
Per Iris Hauschild e sia grond’amur per il chaval, fiss quai avant 15 onns bunamain stà in motiv da chalar da chavaltgar ed instruir. Ma lura ha ella scuvert ina metoda che permetta da trenar in chaval, uschia che quel po vegnir vegl senza dolur e problems da sanadad. Questa metoda (l'«equitaziun academica») è dentant er in trenament per la chavaliera che sto emprender da manar senza forza ed era da coordinar ses spiert cun quel da l’animal.